

uchádzači

Váš list značky / zo dňa Naša značka Vybavuje Bratislava A .Morvayová 21.12.2023

Vec: **Žiadosť o doplnenie údajov - odpoveď**

Predmet zákazky: Pripojenie a poskytovanie verejných elektronických komunikačných služieb vrátane súvisiacej technickej infraštruktúry

Interné označenie: CP 41/2023

Dňa 18.12.2023 bola prostredníctvom elektronického systému IS Josephine doručená spoločnosti Dopravný podnik Bratislava, akciová spoločnosť (ďalej len „**Obstarávateľ**“) žiadosť o doplnenie údajov na predmet zákazky: „**Pripojenie a poskytovanie verejných elektronických komunikačných služieb vrátane súvisiacej technickej infraštruktúry \_ CP 41/2023**“.

**Žiadosť:**

Dobrý deň,  
spoločnosť Dopravný podnik Bratislava, a.s. a má so spoločnosťou SWAN podpísanú Rámcovej dohody o poskytovaní služieb (z 29.1. 2021). Na základe článku 3. bol poskytovateľ (SWAN) povinný previesť optické trasy a WIFI infraštruktúru do majetku objednávateľa (Dopravný podnik a.s.). Optické trasy mali byť ukončené v serverovni alebo do bodu kde ich požaduje objednávateľ.   
  
Adresy poskytovaných služieb v horeuvedenej zmluve sú rovnaké ako adresy, ktoré požadujete pripojiť aj v súčasnosti.  
  
Preto žiadame o vyjadrenie aké optické trasy a WIFI zariadenia má Dopravný podnik vo vlastníctve (optické trasy nielen z horeuvedenej zmluvy ale aj z iných zmlúv resp. vybudovaných trás Dopravným podnikom). Žiadame o vyjadrenie, či sa môžu tieto trasy využiť na poskytovanie služieb v tomto verejnom obstarávaní pre Dopravný podnik. Ak áno, tak by sme potrebovali adresy koncových bodov a technické parametre optických sietí.   
  
Tiež by sme sa chceli spýtať, aké WIFI zariadenia prešli do majetku Dopravného podniku a či tieto zariadenia sa môžu využívať na poskytovanie služieb. Ak áno, tak by sme potrebovali zoznam zariadení s výrobnými číslami a topológiu siete.

**Odpoveď:**

1. **Optické siete**

Na základe Rámcovej dohody o poskytovaní služieb z 29.01.2021 boli v bode 1.1 definované

**Novovybudované optické siete**

**„Novovybudované optické siete** znamená optické siete, ktoré budú novo vybudované Poskytovateľom závesným spôsobom na stĺpoch trakčného vedenia, ktoré má vo svojom užívaní Objednávateľ“

V článku 3 umožnil Objednávateľ využiť stĺpy trakčného vedenia, ktoré má v užívaní Poskytovateľovi za účelom realizácie Novovybudovanej optickej siete

* 1. Objednávateľ umožní Poskytovateľovi za účelom realizácie Novovybudovanej optickej siete využiť stĺpy trakčného vedenia, ktoré má v užívaní.
  2. Poskytovateľ je povinný Novovybudované optické siete bezodkladne po ich inštalácii na stĺpoch trakčného vedenia bezodplatne previesť do vlastníctva Objednávateľa, najneskôr však v lehote **do 12 (dvanásť) mesiacov** odo dňa účinnosti Zmluvy.

**Poskytovateľ nevyužil pre poskytovanie služby možnosť realizácie novo vybudovaných optických sietí závesným spôsobom na stĺpoch trakčného vedenia, ktoré má vo svojom užívaní Objednávateľ. Z uvedeného dôvodu neboli žiadne novo vybudované optické siete prevedené do vlastníctva objednávateľa.**

**Dopravný podnik Bratislava, a.s. nemá vo vlastníctve optické trasy, ktoré je možné využiť pre poskytovanie služby v požadovaných lokalitách.** Optické trasy, ktoré Dopravný podnik Bratislava, a.s. vlastní /Centrála Olejkárska – Meniareň Bosáková, Centrála Olejkárska – Karloveská radiála/ nie je možné využiť na poskytovanie služby, keďže technologické a prevádzkové postupy vyžadujú minimálne dve nezávislé trasy pre diaľkový dohľad Meniarní a tieto dve optické trasy Objednávateľ využíva už ako jednu internú nezávislú trasu a cieľom tejto výzvy je zabezpečiť aj na tieto lokality druhú nezávislú optickú trasu.

1. **Wifi**

V článku 3, bod 3.5

Poskytovateľ je povinný vybudovať infraštruktúru verejnej Wifi siete pripojenú priamo do internetovej siete, pre zabezpečenie pokrytia vybraných lokalít v Mieste plnenia v zmysle článku IV., tabuľky číslo 3 Prílohy 1 Zmluvy, pričom Poskytovateľ je povinný túto infraštruktúru verejnej Wifi siete bezodkladne po jej inštalácií a sprevádzkovaní bezodplatne previesť do vlastníctva Objednávateľa

Na základe uvedeného zmluvného vzťahu Poskytovateľ vybudoval infraštruktúru Wifi siete s 36 prístupovými bodmi oddelenými od internej LAN DPB, a.s. a previedol ju do vlastníctva Objednávateľa.

Ide o zariadenia AP Ubiquity AC PRO, vzhľadom na to, že uvedené zariadenia sa osvedčili pri prevádzke Wifi sietí v DPB, a.s. odporúčame využiť takýto resp. kompatibilný typ zariadení aj pri tejto výzve pri realizácie nových požadovaných interných Wifi sietí.

Dopravný podnik Bratislava, a.s. má záujem o využívanie **niekoľkých nezávislých oddelených Wifi sietí s rozdielnymi službami a softvérovými nadstavbami.**

Z uvedeného dôvodu požaduje vo výzve vybudovanie a prevádzku **3 nových Wifi sietí** k už svojim prevádzkovaným Wifi sieťam.

Dopravný podnik Bratislava, a.s. si vyhradzuje právo na zmeny vo využívaní sieťových zariadení, ktoré má vo vlastníctve.

**To znamená, že na jednej lokalite /umiestnení/ je prevádzkovaných a požadovaných aj viacero nezávislých Wifi sietí s fyzicky nezávislými AP zariadeniami a pripojením. Vrátane rozdielnych softvérových nadstavieb pre správu jednotlivých Wifi sietí. Konkrétne v tejto výzve ide o**

* **novú Wifi sieť s CAPTIVE portálom a overovaním na základe mailových adries vrátane komplexnej správy**
* **novú Wifi sieť so systémom Voucherov vrátane komplexnej správy**
* **novú Wifi sieť pre pripojenie a sťahovanie dát z vozidiel MHD**

**Už dodané AP zostávajú vo využívaní DPB, a.s. a k nim pribudnú nové oddelené AP vyžadované touto výzvou s požadovanými službami a softvérovými nadstavbami.** Dodané AP sa využívajú na iné technologické prepojenia zariadení a priestorov a zároveň vzhľadom na zmeny v čase, a to hlavne v infraštruktúre Objednávateľa /modernizácia údržbových základní z Európskych fondov, zmeny lokácie zamestnancoch v priestoroch, technologické požiadavky, bezpečnostné a administratívne požiadavky, nové softvérové nadstavby atď./ objednávateľ interne v čase upravuje ich rozmiestnenie, pripojenie, správu a účel vyžívania.

S pozdravom